На основу члана 46. Закона о планирању и изградњи ("Службени гласник РС", број 72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др.закон, 9/20 и 52/21) и члана 40. Статута општине Кладово („Службени лист општине Кладово“, број.7/2019), Скупштина општине Кладово, на седници одржаној 22.02.2023. године, донела је
ОДЛУКУ О ИЗРАДИ
ДРУГЕ ИЗМЕНЕ И ДОПУНЕ ДЕЛА
ПЛАНА ГЕНЕРАЛНЕ РЕГУЛАЦИЈЕ 
КЛАДОВА

Назив плана
Члан 1.
Доношењем ове Одлуке приступа се изради Друге Измене и допуне дела Плана генералне регулације Кладова - (у даљем тексту: Измена и допуна Плана).

Оквирна граница Измене и допуне Плана 
Члан 2.
Оквирном (прелиминарном) границом Измене и допуне Плана обухваћено је шест (6) локација:

· локација 1: оквирне површине 1,56ha, која обухвата целу кп.бр. 3921/1 КО Кладово

· локација 2: оквирне површине 0,64ha, која обухвата део кп.бр. 5072/1 и целу кп бр. 5072/16 КО Кладово

· локација 3: оквирне површине 1,15ha, која обухвата целу кп.бр. 6055/6 КО Кладово

· локација 4: оквирне површине 0,46ha, која обухвата целу кп.бр. 6907/3 КО Кладово

· локација 5: оквирне површине 0,47ha, која обухвата целe кп.бр. 4249, 4255, 4256, 4257, 4258, све у КО Кладово

· локација 6: оквирне површине 17,20ha, која обухвата целe кп.бр. 5993, 6024, 6025, 6026, 6051, 6052, 6053, 6058, 6059, 6060, 6123/1, 6123/2, 6124, 6184, 6185/6, 6186, 6581, 6582, 6608, 6609/1, 6616, 6657/1, 6657/2, све у КО Кладово и деловe к.п.бр. 6027, 6028, 6039, 6877, 6878/4, 6879, 6880, 6881, 6884, све у КО Кладово

Граница Измене и допуне Плана је дефинисана као оквирна (прелиминарна), а коначна граница планског подручја дефинисаће се приликом припреме нацрта Измене и допуне Плана. 

Оквирна граница је шематски приказана на графичком прилогу, који је саставни део Одлуке. 
Услови и смернице планских докумената вишег реда и ширег подручја и списак потребних подлога за план
Члан 3.
Плански основ за израду Измене и допуне Плана је Просторни план општине Кладово („Службени лист општине Кладово”, број 1/12 ).

За потребе израде Плана, прибавиће се ажурна катастарска подлога и копија катастра подземних инсталација. 
Начела планирања, коришћења, уређења и заштите простора из важеће планске документације
Члан 4.

Принципи планирања, коришћења, уређења и заштите простора у обухвату Измене и допуне Плана засниваће се на принципима рационалне организације и уређења простора и усклађивању планираних садржаја са могућностима и ограничењима у простору.

Визија и циљ израде Измене и допуне Плана
Члан 5.
Основни циљ израде Измене и допуне Плана је разрада шест (6) локација из члана 2. ове Одлуке ради измене и допуне планираних намена (са одговарајућим усаглашавањем планиране инфраструктуре) на целим или деловима ових локација:
· Локација 1: Извршити измену планиране намене: ,,зелена површина-парк'' у планирану намену: ,,Центар'' (градски центар) услужно-комерцијалних делатности'' (минималних површина парцела од 600м2, максимално дозвољених спратности објеката до П+4 и са максимално дозвољеним индексима заузетости парцела до 60%), на основу Одлуке Општинског већа општине Кладово бр. 350-109/2022-II од 04.11.2022.године;

· Локација 2: Сада планирана намена на источној страни ове локације, а која подразумева планирани продужетак улице Хајдук Вељкове до улице 29. новембра остаје, док на преосталој површини локације сада планирану намену: ,,комуналне површине'' треба изменити у планирану намену: ,,услужно - комерцијалне делатности'' (са компатибилном наменом: ,,вишепородично становање'');

· Локација 3: Извршити измену планиране намене: ,,комунална зона'' у планирану намену: ,,породично становање'';

· Локација 4: Сада планирана намена ,,вишепородично становање'' на северном делу локације остаје, док на јужном делу локације (на површини од око 20 ар) извршити измену планиране намене у планирану намену: ,,комунална зона'' ( за планирану будућу топлану за овај део насеља Кладово);

· Локација 5: Извршити измену планиране намене: ,,комунална зона- зелена пијаца'' на северном делу ове локације који обухвата 4 парцеле у приватној својини – КП бр. 4255,4256, 4257 и 4249 КО Кладово – планирати намену: ,,површине за мешовите намене (у градском и насељском центру)'';
· Локација 6: Извршити измену планираних намена у оквиру површина обухваћених овом локацијом и то на начин да се укине планирана источна обилазница на овом делу њене трасе почев од улице Обала рита на југу па све до ул. 22. септембра на северу, с тим што би се планиране намене у оквиру површине ове целе локације измениле тако да би у свему одговарале тј. у свему биле идентичне као и намене на овим површинама у оквиру сада важећег ПГР-а  Кладова.
Концептуални оквир планирања, са предлогом основних намена простора и коришћења земљишта
Члан 6.

У складу са чланом 28. Закона о планирању и изградњи ("Службени гласник РС", број 72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др.закон, 9/20 и 52/21), садржајем Измене и допуне Плана ће се обухватити:
1) границе плана и обухват грађевинског подручја;

2) поделу простора на посебне целине и зоне, по потреби;
3) претежну намену земљишта по зонама и целинама;

4) регулационе и грађевинске линије;

5) потребне нивелационе коте раскрсница улица и површина јавне намене;

5а) попис парцела и опис локација за јавне површине, садржаје и објекте;

6) коридоре и капацитете за саобраћајну, енергетску, комуналну и другу инфраструктуру;

7) мере заштите културно-историјских споменика и заштићених природних целина;

8) зоне за које се доноси план детаљне регулације са прописаном забраном изградње до његовог доношења;

9) локације за које се обавезно израђује урбанистички пројекат, односно расписује конкурс;

10) правила уређења и правила грађења за целокупни обухват планског документа;

11) друге елементе значајне за спровођење плана.
12) графички део.
Рок за израду планског документа
Члан 7.
Рок за израду нацрта Измене и допуне Плана је 5 месеци од дана стицања услова, односно избора обађивача плана. 
Начин финансирања израде планског документа и назив носиоца израде
Члан 8.
Средства за израду Измене и допуне Плана обезбеђена су у буџету општине Кладово. 
Носилац израде је Општинска управа општине Кладово, Одељење за урбанизам, грађевинарство и планирање. 
Обрађивач Измене и допуне Плана одредиће се у посебном поступку, у складу са прописима о јавним набавкама. 

Место и начин обављања јавног увида
Члан 9. 
Сходно прописима о планирању и изградњи, примениће се скраћени поступак, који подразумева да се не спроводи поступак раног јавног увида. 

Пре подношења органу надлежном за његово доношење, Измена и допуна Плана подлеже стручној контроли и излаже се на јавни увид. 

С обзиром на то да се примењује скраћени поступак, излагање Измене и допуне Плана на јавни увид, огласиће се у средствима информисања и трајаће најмање 15 дана.

Остали елементи
Члан 10.

На основу Одлуке коју је донео орган надлежан за припрему плана и програма, решење бр. 501-2/2023-III-04 од 11. 01. 2023. године , по претходно прибављеном мишљењу органа надлежног за послове заштите животне средине, за потребе Измене и допуне Плана, неће се израђивати стратешка процена утицаја на животну средину.

Члан 11.
Измена и допуна Плана ће се израдити се у три (3) истоветна примерка у штампаном (аналогном) и дигиталном облику. 
Члан 12.
Ова Одлука ступа на снагу осмог (8) дана од дана објављивања у „Службеном листу општине Кладово“. 
СКУПШТИНА ОПШТИНЕ КЛАДОВО

Број:350-15/2023-I 
У Кладову, 22.02.2023.године

